Joule sink in SA, elders floreer elektriese motors | Maroela Media
Die Opel Ampera
Aan die einde van verlede jaar het 1 700 elektriese motors Nederland se paaie aangedurf, maar teen die einde van Junie vanjaar was dit reeds 4 000. Teen 2015 word verwag dat dit reeds sowat 20 000 wees. Daar is reeds 3 500 punte waar die motors herlaai kan word.
Die versnelde verkope het veral gevolg op die aankoms van die Opel Ampera.
In Duitsland is onlangs aangekondig dat dié land waarskynlik nie sy teiken van ‘n miljoen elektriese motors teen 2020 gaan haal nie, en dat ‘n syfer van ‘n halfmiljoen sonder bykomende aansporings meer haalbaar lyk.
Ook in België styg die verkoop van elektriese motors, maar dit bly laag in vergeleke met motors met konvensionele aandrywing.
Die Europese Kommissie het onlangs aangekondig dat motors in Europa teen 2020 gemiddeld nie meer nie as 95 gram CO2 per kilometer mag vrystel. Die gemiddeld is nou 135,7 gram per kilometer.
Foto’s: Die Opel Ampera word gelaai. Die Opel Ampera in verkeer